L'Eliana acull una delegació del Comité Econòmic i Social Europeu
21 de març de 2019

Una delegació del secretariat del Grup de Treballadors del Comité Econòmic i Social Europeu (CESE) ha visitat estos dies l'Eliana i s'ha reunit amb l'alcalde Salva Torrent.

En la trobada han coincidit que els objectius principals per als treballadors europeus són la plena ocupació i el benestar, tenint sempre present el compromís de construir una Europa social,  forta i pròxima als ciutadans.

El Comité Econòmic i Social Europeu és un important òrgan consultiu de la UE compost per representants de les organitzacions de treballadors i empresaris i altres grups d'interés. Emet dictàmens sobre qüestions de la UE per a la Comissió Europea, el Consell de la UE i el Parlament Europeu. Vetla per que les decisions de la UE s'adapten a les condicions econòmiques i socials, promou la participació dels sectors socials i els valors de la integració europea per a impulsar la democràcia participativa.

Salva Torrent ha manifestat que “l'Eliana, tant pel seu esperit integrador com pel fet de tindre un 20% de població provinent de tot Europa, és una localitat multicultural que se sent europea".

Els membres del CESE presents a l'Eliana també han volgut conéixer des de dins les festes de Falles, com a mostra d'una cultura que ja és patrimoni de la humanitat.